section_heading: Životopis
paragraph_text: Rođen je 1. studenoga 1906. godine u selu Vlahović kod Gline u Banovini. Potječe iz seljačke obitelji. Još kao dječak od osam godina ostao je bez oca. Iako je njegov brat Đuro bio stariji, imanje je vodio Vasilj. Još prije Drugoga svjetskog rata, Vasilj se družio s komunistima svog kraja, pa je zbog toga često proganjan od tadašnjih vlasti.